Jeg er den heldige indehaver af en hest som for 2 uger siden pludselig stod med et hævet bagben. På indersiden af låret befandt sig lidt ridser som så meget overfladiske ud. efter et par dage var hævelsen faldet en smule, dyrlægen kom ud, og hesten fik norodine og metacam i 5 dage. Dyrlægen sagde, at hvis det ikke tog hævelsen, skulle hesten nok til scanning, da den så muligvis havde fået et slag på senen. Og desværre, benet er stadig hævet   Det er hævet sådan bag på, ikke foran på benet, kun bag på, der hvor man typisk kører hånden ned af, når man løfter hove. Jeg har idag snakket med dyrlægen, som synes jeg skal få lavet en scanning, som hun tidligere snakkede om, så i morgen skal jeg undersøge nærmere, hvor og hvornår osv.. Men jeg tænkte, er der nogen kloge hoveder herinde der har en ide om hvad sådan en scanning koster? og har i erfaring med, om en alm sygeforsikring dækker? Derudover, hvis jeg står med en hest, med en sene skade - hvordan ser vores fremtid så evt ud? jeg har ingen erfaring med sene skader, så jeg håber at der er nogen, der har lyst til at dele lidt 
Hej, Min hyp står med seneskade på det ene forben. Jeg har ikke fået den scannet, men dyrlægen stillede diagnosen ved at mærke benet efter og lave en bøjeprøve. Den skal nu have 6 ugers ro, med en halv times skridt på asfalt hver dag. Derefter genoptræning i en måned. Scanningen kan vise hvor slem skaden er og præcis hvor på senen den er skadet. Jeg ved at man kan behandle med stamceller således det heler bedre, men det er vidst kun noget man gør når skaden er meget slem- dertil er det vidst ret dyrt..
Hej Sandra. Min hoppe trådte forkert på folden sidste sommer. Hun var meget hævet længe, fra hoven og op til hasen og mest bag på benet. Mener jeg gav 800 kr. pr. scanning + kørsel og medicin. Første gang hun blev scannet var hun så hævet at de ikke med sikkerhed kunne se om senerne havde taget skade. Hun blev behandlet med cortison i kodeledet. Anden gang, 14 dage senere, viste scanningen at der ikke var sket skade på senerne og efter ro og genoptræning virker hun helt perfekt igen.  Dyrlægen anbefalede mig at bruge Back on track staldgamacher til at tage hævelsen, de har virket helt fantastisk! Jeg syntes pengene til scanning er godt givet ud, da man kan se præcis hvor slem skaden er. Held og lykke med det!
Tak for jeres svar  Vi skal til scanning på tirsdag, så jeg håber på det bedste!